Με ανακοίνωση που εξέδωσε ο κυβερνητικός εκπρόσωπος, γίνεται γνωστό ότι σήμερα εκδίδεται Κοινή Υπουργική Απόφαση, με την οποία ενισχύεται με επιπλέον 9 εκατομμύρια ευρώ η εκστρατεία επικοινωνίας και ενημέρωσης για τον κορονοϊό. Το συνολικό ποσό διαμορφώνεται πλέον σε 20 εκατομμύρια ευρώ , ποσό που αντιστοιχεί στο 0,29% των δημοσιονομικών μέτρων που έχουν ληφθεί μέχρι και τον μήνα Απρίλιο, όπως αναφέρει ο Στέλιος Πέτσας.

Όπως διευκρινίζεται στην ανακοίνωση, τώρα μπαίνουμε στην πιο δύσκολη φάση, δηλαδή στη διαδικασία επιστροφής στην “νέα κανονικότητα”. Και ο κυβερνητικός εκπρόσωπος συμπληρώνει πως “είναι απαραίτητο, στην κρίσιμη φάση της σταδιακής μετάβασης στην ‘νέα κανονικότητα’, να εκπαιδεύσουμε τους πολίτες σε έναν νέο τρόπο ζωής και να τους προφυλάξουμε από την παραπληροφόρηση και τα ‘fake news’. Διότι, όταν δεν υπάρχει ενημέρωση, θεριεύουν η ανασφάλεια, ο φόβος και ο πανικός”.

Αναλυτικά η ανακοίνωση του Στέλιου Πέτσα

Από την πρώτη στιγμή της πανδημίας του κορονοϊού, η Κυβέρνηση κινήθηκε γρήγορα προκειμένου να αντιμετωπίσει τις υγειονομικές και οικονομικές συνέπειες της κρίσης αυτής.

Η ενημέρωση των πολιτών είναι ένα από τα σημαντικότερα όπλα που έχουμε για την αντιμετώπιση του κορονοϊού. Γιατί η ενημέρωση σώζει κυριολεκτικά ζωές.

Για τον λόγο αυτό στις δράσεις της Κυβέρνησης περιλαμβάνεται και η απαραίτητη εκστρατεία επικοινωνίας και ενημέρωσης των πολιτών ως προς τα αναγκαία μέτρα προστασίας και τις συμπεριφορές για τον περιορισμό της διασποράς του κορονοϊού.

Είναι αυτονόητο ότι η πρόληψη, ο περιορισμός της διασποράς και η συγκράτηση σε ελεγχόμενα επίπεδα του αριθμού αυτών που χρήζουν νοσηλείας μειώνουν και το δημοσιονομικό αποτύπωμα της πανδημίας, ενώ συμβάλουν στην επιστροφή στην «κανονικότητα» το ταχύτερο δυνατό και με τις μικρότερες δυνατές συνέπειες.

Μέχρι σήμερα, η σχετική επιτυχία των μέτρων που έχουμε λάβει, σε σύγκριση με άλλες χώρες, βασίζεται, όσον αφορά στην ενημέρωση στους παρακάτω δύο άξονες: